જમવામાં સ્વીટ-ડિશની જેમ ફિલ્મમાં જરૂર હોય કે ન હોય તોય ગીતો નાખવાં એવું માનતા આપણા ફિલ્મમેકરો ગીતને કારણે ફિલ્મની ગતિની ઘોર ખોદી નાખે છે એના પર કેમ ધ્યાન નહીં આપતા હોય? આ ફિલ્મમાં ભલે અંકિત તિવારી, મિથુન અને જીત ગાંગુલી જેવા ત્રણ સંગીતકારોને લીધા છે; પરંતુ એકેય ગીતમાં કશો ભલીવાર નથી અને ફિલ્મની ઑલરેડી બેસ્વાદ દાળમાં પાણી રેડવાનું જ કામ કરે છે.જેમ ૭ વર્ષ સુધી કોઈ મૃતદેહ ગંધ માર્યા વિના રહી શકે નહીં એવું લૉજિક અહીં તદ્દન ગેરહાજર છે, એ જ રીતે ફિલ્મના ડબિંગમાં પણ લોચા દેખાઈ આવે છે. ઘણાં દૃશ્યોમાં હોઠ ચીનમાં ફફડતા હોય અને ડાયલૉગ જપાનમાં બોલાતા હોય એવું લાગ્યા કરે છે.